

PROJEKTS uz 18.09.2024.

vēlamais datums izskatīšanai: Finanšu komitejā 18.09.2024.

domē: 26.09.2024.

sagatavotājs: Miķelis Cinis

ziņotājs: Miķelis Cinis

LĒMUMS

Ādažos, Ādažu novadā

2024. gada 26. septembrī **Nr.**«DOKREGNUMURS»

**Par tematiskā plānojuma “Ādažu novada transporta attīstības plāns” nodošanu publiskajai apspriešanai**

Ādažu novada pašvaldības dome izskatīja SIA “Grupa 93”, reģistrācijas Nr. 50103129191, 16.08.2024. iesniegumu Nr. 24/175 (reģ. Nr. ĀNP/1-11-1/24/4435, 04.09.2024.) par tematiskā plānojuma “Ādažu novada transporta attīstības plāns” (turpmāk – Transporta plāns) 1.redakcijas iesniegšanu.

Izvērtējot ar iesniegumu saistītos apstākļus, tika konstatēts:

1. Transporta plāns izstrādāts Ādažu novada teritorijas plānojuma 2025.-2037.gadam izstrādes ietvaros, pamatojoties uz domes 23.11.2022. lēmumu Nr. 558 “Par Ādažu novada teritorijas plānojuma izstrādes uzsākšanu” un apstiprināto darba uzdevumu, kura 4.4. punkts paredz izstrādāt transporta attīstības tematisko plānojumu un ieteikumus transporta infrastruktūras attīstībai.
2. Dome 22.03.2023. pieņēma lēmumu Nr.105 „Par tematiskā plānojuma “Ādažu novada transporta attīstības plāns” izstrādes uzsākšanu un darba uzdevuma apstiprināšanu” (turpmāk – Lēmums), un apstiprināja darba uzdevumu.
3. Transporta plānu izstrādā SIA “Grupa 93” saskaņā ar 18.08.2023. līgumu Nr. JUR 2023-08/945 “Par Ādažu novada tematiskā plānojuma “Ādažu novada transporta attīstības plāns” izstrādi”.
4. Teritorijas attīstības plānošanas likuma 12. panta pirmā daļa noteic, ka pašvaldība izstrādā un apstiprina pašvaldības attīstības stratēģiju, attīstības programmu, teritorijas plānojumu, lokālplānojumus un tematiskos plānojumus.
5. Ministru kabineta 14.10.2014. noteikumu Nr. 628 „Noteikumi par pašvaldību teritorijas attīstības plānošanas dokumentiem” 3.6. nodaļā noteikts, ka tematiskā plānojuma saturu un prasības pašvaldība nosaka darba uzdevumā un tematiskais plānojums sastāv no grafiskās daļas un teksta informācijas, savukārt 130. punkts noteic, ka pēc tematiskā plānojuma sagatavošanas izstrādes vadītājs nodrošina iespēju sabiedrībai triju nedēļu laikā iepazīties ar to.

Pamatojoties uz Teritorijas attīstības plānošanas likuma 12. panta pirmo daļu unMinistru kabineta 14.10.2014. noteikumu Nr. 628 „Noteikumi par pašvaldību teritorijas attīstības plānošanas dokumentiem” 130. punktu,kā arīFinanšu komitejas 18.09.2024. atzinumu, Ādažu novada pašvaldības dome

**NOLEMJ:**

1. Nodot publiskajai apspriešanai tematisko plānojumu “Ādažu novada transporta attīstības plāns”.
2. Publiskās apspriešanas termiņu noteikt četras nedēļas.
3. Paziņojumu par tematiskā plānojuma “Ādažu novada transporta attīstības plāns” publisko apspriešanu ievietot Teritorijas attīstības plānošanas informācijas sistēmā un pašvaldības tīmekļvietnē [www.adazunovads.lv](http://www.adazunovads.lv), kā arī publicēt pašvaldības informatīvajā izdevumā “Ādažu vēstis”.
4. Centrālās pārvaldes Teritorijas plānošanas nodaļa ir atbildīga par lēmuma izpildi.
5. Lēmuma izpildes kontroli veikt pašvaldības izpilddirektora vietniecei.

Pielikumā: Tematiskais plānojums “Ādažu novada transporta attīstības plāns”.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

TPN:@

IDV:@

Iesn.:@

Miķelis Cinis, 26247571